ಮಹಿಳೆಯ ಕಣ್ಣ ಗುಡ್ಡೆಯನ್ನು ಕಿತ್ತು ತಿಂದ ಇಲಿ : ಆ ಊರಲ್ಲಿ ಇಲಿಗಳು ಕಾಟಕ್ಕೆ ಬೆಚ್ಚಿ ಬಿದ್ದಿರುವ ಗ್ರಾಮಸ್ಥರು! ಮನೆಗಳಲ್ಲಿ ಇಲಿಗಳ ಕಾಟ ಸಾಮಾನ್ಯ. ಒಮ್ಮೊಮ್ಮೆ ಮಲಗಿದ್ದಾಗ ಮನುಷ್ಯರ ಕಾಲಿನ ಬೆರಳುಗಳನ್ನು ಇಲಿಗಳು ಕಚ್ಚುವುದನ್ನು ಕೇಳಿದ್ದೇವೆ. ಆದರೆ ಕಣ್ಣನ್ನು ಇಲಿ ಕಚ್ಚಿರುವ ಭಯಾನಕ ಘಟನೆ ನಡೆದಿದೆ. ಮಲಗಿದ್ದಾಗ ಮಹಿಳೆಯ ಕಣ್ಣು ಗುಡ್ಡೆಯನ್ನೇ ಇಲಿ ಕಡಿದಿದ್ದು, ತೀವ್ರವಾಗಿ ಗಾಯಗೊಂಡಿರುವ ಮಹಿಳೆಯನ್ನು ಆಸ್ಪತ್ರೆಗೆ ದಾಖಲಿಸಲಾಗಿದೆ. ಆಸ್ಟ್ರೇಲಿಯಾದಲ್ಲಿ ಇಲಿಗಳ ಕಾಟ ಮಿತಿ ಮೀರಿದೆ. ಆಸ್ಟ್ರೇಲಿಯಾದ ಪೂರ್ವ ಭಾಗದಲ್ಲಿ ಲಕ್ಷಾಂತರ ಇಲಿಗಳು ದಾಳಿ ನಡೆಸಿದ್ದು, ಇಲಿ ಪಾಷಾಣಕ್ಕಾಗಿ ಭಾರತಕ್ಕೆ ಮನವಿ ಮಾಡಿದ್ದರು. 510 ವರ್ಷಗಳಲ್ಲಿ ಒಮ್ಮೆ ಈ ರೀತಿ ಆಸ್ಟ್ರೇಲಿಯಾದ ಕೆಲ ಭಾಗಗಳು ಇಲಿಗಳ ಕಾಟಕ್ಕೆ ತುತ್ತಾಗುತ್ತದೆ. ಈ ಬಾರಿ ದಕ್ಷಿಣ ವೇಲ್ಸ್ ಪ್ರದೇಶದಲ್ಲಿ ಇಲಿಗಳ ಕಾಟ ವಿಪರೀತವಾಗಿದೆ.ಹೊಲತೋಟ, ಮನೆ ಎನ್ನದೇ ಎಲ್ಲೆಲ್ಲೂ ಇಲಿಗಳೇ ಕಾಣಿಸುತ್ತಿದ್ದು, ಜನರ ನೆಮ್ಮದಿ ಕಸಿದಿವೆ.ಕೋವಿಡ್ ಕುರಿತ ಎಲ್ಲಾ ಲೇಟೆಸ್ಟ್ ಅಪ್ಡೇಟ್ಸ್ ಓದಿ ಮೊನ್ನೆ ರೈತನ ಪತ್ನಿ ಮನೆಯಲ್ಲಿ ಮಲಗಿದ್ದಾಗ ಆಕೆಯ ಕಣ್ಣಿನ ಗುಡ್ಡೆಯನ್ನೇ ಇಲಿ ಕಡಿದಿದೆ. ಭಯಾನಕ ಘಟನೆಯಿಂದ ಸುತ್ತಮುತ್ತಲಿನ ಗ್ರಾಮಸ್ಥರು ಹೆದರಿದ್ದಾರೆ. ಕಳೆದ ಕೆಲವು ದಿನಗಳಿಂದ ನಿತ್ಯ ಇಲಿಗಳ ಕಾಟದ ವಿಚಿತ್ರ ಘಟನೆಗಳ ಬಗ್ಗೆ ವರದಿಯಾಗುತ್ತಲೇ ಇದೆ. ಒಂದು ರಾತ್ರಿಯೂ ನೆಮ್ಮದಿಯಿಂದ ಕಣ್ಣು ಮುಚ್ಚಿ ನಿದ್ದೆ ಮಾಡಲು ಸಾಧ್ಯವಾಗುತ್ತಿಲ್ಲ ಎಂದು ಹಲವರು ಅಳಲು ತೋಡಿಕೊಂಡಿದ್ದಾರೆ. ಕೃಷಿ ಕೆಲಸಕ್ಕೂ ಇಲಿಗಳ ಕಾಟದಿಂದ ತೊಂದರೆಯಾಗುತ್ತಿದೆಯಂತೆ. ನೂರಾರು ಎಕರೆ ಬೆಳೆಯನ್ನು ಲಕ್ಷಾಂತರ ಇಲಿಗಳು ಅಪೋಷನ ತೆಗೆದುಕೊಂಡಿದೆ. ಇಲಿಗಳ ಹಾವಳಿಯಿಂದ ಹೀಗಾಗಲೇ ಮಿಲಿಯನ್ ಡಾಲರ್ಸ್ನಷ್ಟು ನಷ್ಟವಾಗಿದೆ. ಅಲ್ಲಿನ ಸರ್ಕಾರ 50 ಮಿಲಿಯನ್ ಪರಿಹಾರವನ್ನೂ ಘೋಷಿಸಿದೆ. ಆಸ್ಪತ್ರೆ, ಶಾಲೆ ಸೇರಿದಂತೆ ಬಹುತೇಕ ಕಡೆ ಇಲಿಗಳ ದಂಡು ಕಣ್ಣಿಗೆ ರಾಚುತ್ತಿವೆ. ಸಾಮಾಜಿಕ ಜಾಲತಾಣಗಳಲ್ಲಿ ಜನ ಇಲಿಗಳ ಹಾವಳಿಯ ವಿಡಿಯೋಗಳನ್ನು ಶೇರ್ ಮಾಡುತ್ತಿದ್ದಾರೆ. ಕೊರೊನಾ ಸೋಂಕಿನಿಂದ ಚೇತರಿಸಿಕೊಳ್ಳುತ್ತಿದ್ದ ಆಸ್ಟ್ರೇಲಿಯಾಗೆ ಇಲಿಗಳ ಹಾವಳಿ ಸಂಕಷ್ಟ ತಂದೊಡ್ಡಿದೆ.ಕಳೆದ ನಾಲ್ಕೈದು ದಶಕಗಳಲ್ಲೇ ಅತಿ ದೊಡ್ಡ ಮಟ್ಟದ ಇಲಿಗಳ ದಾಳಿ ಇದು ಎನ್ನಲಾಗಿದೆ. ಹೀಗಾಗಿ, ಇಲಿಗಳನ್ನು ಕೊಲ್ಲಲು ನಿಷೇಧಿತ ಬ್ರೋಮಾಡಿಯೋಲೋನ್ ಎಂಬ ವಿಷವನ್ನು ಕಳುಹಿಸಿಕೊಡಲು ಆಸ್ಟ್ರೇಲಿಯಾ ಭಾರತಕ್ಕೆ ಮನವಿ ಮಾಡಿದೆ. 5,000 ಲೀಟರ್ ನಿಷೇಧಿತ ವಿಷವನ್ನು ಕಳುಹಿಸುವಂತೆ ನ್ಯೂ ಸೌತ್ ವೇಲ್ಸ್ ಸರ್ಕಾರ ಭಾರತಕ್ಕೆ ಮನವಿ ಮಾಡಿದೆ.ನ್ಯೂಸ್18 ಕನ್ನಡ ಕಳಕಳಿ: ಕೊರೋನಾ ಪಾಸಿಟಿವ್ ಕೇಸ್ಗಳ ಸಂಖ್ಯೆ ರಾಜ್ಯದಲ್ಲಿ ತಗ್ಗಿದೆಯಾದರೂ ಸೋಂಕಿನ ಅಪಾಯದಿಂದ ಸಂಪೂರ್ಣವಾಗಿ ಇನ್ನೂ ಯಾರೂ ಸುರಕ್ಷಿತರಲ್ಲ. ಹೀಗಾಗಿ ಪ್ರತಿಯೊಬ್ಬರು ಕೋವಿಡ್ ನಿಯಮಗಳಾದ ಮಾಸ್ಕ್ ಧರಿಸುವುದು, ಸಾಮಾಜಿಕ ಅಂತರ ಕಾಯ್ದುಕೊಳ್ಳುವುದನ್ನು ಮರೆಯಬಾರದು. ಆದಷ್ಟು ಶೀಘ್ರವೇ ಲಸಿಕೆ ಪಡೆದು ಸೋಂಕಿನ ವಿರುದ್ಧದ ಯುದ್ಧದಲ್ಲಿ ಪ್ರತಿಯೊಬ್ಬರು ಕೈ ಜೋಡಿಸಬೇಕು. ಲಾಕ್ಡೌನ್ ನಿಯಮಗಳನ್ನು ಕಟ್ಟುನಿಟ್ಟಿನಿಂದ ಪಾಲಿಸಿ ಸೋಂಕಿನಿಂದ ತಮ್ಮನ್ನು ತಾವು ಕಾಪಾಡಿಕೊಳ್ಳುವ ಪ್ರತಿಜ್ಞೆ ತೆಗೆದುಕೊಳ್ಳಬೇಕು. ನಾವು ಸುರಕ್ಷಿತವಾಗಿ ಇದ್ದು, ನಮ್ಮಿಂದ ಇತರರಿಗೆ ಸೋಂಕು ಹಬ್ಬದಂತೆ ಜವಾಬ್ದಾರಿಯುತವಾಗಿ ನಡೆದುಕೊಳ್ಳಬೇಕು.